
Teitl: Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth. 



Rhagarweiniad
	Trwy gydol yr aseiniad yma, byddaf yn archwilio sut mae ysgol yn datblygu un agwedd ar ei Chynllun Datblygu Ysgol (CDY). Byddaf yn adfyfyrio’n feirniadol ar y camau weithredu, yr effaith a’r sylfaen dystiolaeth.
	Yr ysgol byddaf yn ffocysu ar yw fy ysgol lleoliad a byddaf yn cyfeirio at yr ysgol fel Ysgol B, er mwyn warchod anhysbysrwydd yr ysgol yn unol â chanllawiau moeseg BERA (2018). Lleolir Ysgol B yn orllewin Cymru. Mae Ysgol B yn Ysgol Gynradd Gymraeg I blant 3 i 11 mlwydd oed, mae 550 o ddisgyblion yn yr ysgol sydd wedi gwahanu mewn i 20 ddosbarth. Mae 8.9% o ddysgwyr Ysgol B yn gymhwysedd i dderbyn prydiau ysgol am ddim. Dim ond 12% o’r dysgwyr sydd yn dod o gartrefi Cymraeg felly mae 88% o ddysgwyr yn dod o gartrefi di-gymraeg, ond mae pob un o’r dysgwyr yn gadael Ysgol B yn rhugl yn Gymraeg a Saesneg (Ysgol B,2023).
	Wrth ddarllen CDY Ysgol B, nodir pum blaenoriaeth i ddatblygu’r ysgol, y flaenoriaeth byddaf yn ffocysu ar drwy gydol yr aseiniad yma yw ‘Ennyn angerdd am yr iaith Gymraeg ym mhob disgybl fel eu bod nhw’n dewis siarad yr iaith o’u gwirfodd’ (Ysgol B, 2023).  

Adolygiad llenyddiaeth 
	Y CDY yw cynllun strategol yr ysgol ar gyfer gwelliant. Mae’n nodi’r camau y bydd ysgol yn eu cymryd i wella deilliannau dysgwyr (Llywodraeth Cyrmu,2014). Cytunwyd Hopkins gan ddweud taw nod CDY yw gwella dysgu a chyflawniad pob disgybl a gwella gallu’r ysgol i reoli gwelliant parhaus (Cambridge assessment, 2023, tud 8).  Mae'r CDY yn gynllun strategol ar gyfer gwella ysgol. Dylai ddwyn ynghyd, mewn modd clir a syml, flaenoriaethau’r ysgol, y prif fesurau y bydd yn eu cymryd i godi safonau, yr adnoddau a neilltuir ar eu cyfer, a’r deilliannau a’r targedau allweddol y mae’n bwriadu eu cyflawni (Department of Education,2017). 
Mae CDY yn cynnwys digon o fanylion i caniatau camau gweithredu i roi sylw at yr holl flaenoriaethau ar gyfer y flwyddyn ysgol bresennol a canlynol gael eu adnabod a’u rhoi ar waith, yn ogystal â blaenoriaethau a thargedau lefel uchel ar gyfer y flwyddyn canlynol a’r drydedd flwyddyn (Llywodraeth Cymru,2014). Mae’r CDY yn ddogfen fythwyrdd sydd yn olygu eu fod yn dogfen byw a parhaus, mae’r dogfen yn chwarae rôl pwysig yn y broses o wella ysgolion, o ganlyniad i hyn bydd y cynllun datblygu ysgol yn nodi sut bydd yr ysgol yn cyrraedd ei thargedau, o ran ei blaenoriaethau, a sut bydd yn defnyddio’r adnoddau sydd ar gael, gan gynnwys cyllid (Llywodraeth Cymru,2014). Awgrymwyd Llywodraeth Cymru (2022) o dan oruchwyliaeth cyrff llywodraethu, dylai ysgolion adnewyddu blaenoriaethau gwella o leiaf unwaith y flwyddyn, ond ystyried effaith hunan arfarnu a gwybodaeth newydd ar flaenoriaethau drwy gydol y flwyddyn. Nodir hefyd eu bod yn bwysig sylwi bod cynllunio ar gyfer datblygu ysgol nid yn unig yn broses ar gyfer nodi a rhoi sylw i anghenion datblygu ysgol. Mae nodi cryfderau, gan adeiladu ar y rhain a dathlu a rhannu’r arferion gorau, o fewn yr ysgol ac yn ehangach, yn rhan hanfodol o welliant ar draws y system (Llywodraeth Cymru, 2014).
Fel dywed yn CDY Ysgol B, lluniwyd y cynllun hwn yn dilyn mewnbwn gan y pennaeth, staff yr ysgol, disgyblion a rhieni/ gofalwyr (Ysgol B, 2023). Dywed Llywodraeth Cymru (2014) bydd CDY yn cael ei lywio gan yr hunanwerthuso a wna ysgol o’i pherfformiad ei hun ynghyd â data cyd-destunol, a bydd yn cynnwys blaenoriaethau gwella’r ysgol yn ogystal â thargedau hir dymor a thymor byr. 
Wrth ganolbwyntio ar flaenoriaeth Ysgol B sef “Ennyn angerdd am yr iaith Gymraeg ym mhob disgybl fel eu bod nhw’n dewis siarad yr iaith o’u gwirfodd” (Ysgol B,2023), y diben sydd yn cyd-fynd a’r flaenoriaeth yma yw ddysgwyr uchelgeisiol, galluog gan fod angen i’r dysgwyr sydd ‘yn gallu cyfathrebu’n effeithiol mewn gwahanol ffurfiau a lleoliadau, drwy’r Gymraeg a’r Saesneg’ (Llywodraeth Cymru,2015). Yn 2017 cyhoeddodd Llywodraeth Cymru eu huchelgais Cymraeg 2050: Miliwn o siaradwyr yw ein strategaeth iaith Gymraeg. ‘Y flwyddyn 2050: Mae’r iaith Gymraeg yn ffynnu, mae nifer y siaradwyr wedi cynyddu i filiwn a chaiff ei defnyddio ym mhob agwedd ar fywyd (Llywodraeth Cymru,2017)’. Mae gan Lywodraeth Cymru dau brif darged sef nifer o siaradwyr Cymraeg i gyrraedd 1 miliwn erbyn 2050 a chanran y boblogaeth sy’n siarad Cymraeg bob dydd, ac sy’n gallu siarad mwy nag ychydig eiriau o Gymraeg, i gynyddu o 10% (yn 2013-2015) i o leiaf 20% erbyn 2050 (Llywodraeth Cymru, 2023). 
Dangoswyd cyfrifiad diweddaraf yn 2021, roedd 538,300 o siaradwyr Cymraeg yng Nghymru (Office for national statistics, 2012). Y prif beth a ddangoswyd yn y cyfrifiad yw cymharu â’r cyfrifiad diwethaf mae'r niferoedd o siaradwyr Cymraeg wedi disgyn yn lle cynyddu. Dangoswyd dadansoddiad ddata Cyfrifiad 2021 o ran y Gymraeg, mae’r cwymp mwyaf yng nghanran y siaradwyr Cymraeg i’w weld yn y grŵp oedran 5 i 15 mlwydd oed (Llywodraeth Cymru,2024). Dywed Llywodraeth Cymru (2024), cafodd y pandemig effaith enfawr ar yr iaith Gymraeg, mae’r cyfnod clo wedi cael effaith ar sgiliau plant a phobl ifanc, yn enwedig eu hyder yn yr iaith. Dywedodd myfyrwyr Cymraeg fod y cyfnod clo wedi taro hyder rhai i’w ddefnyddio’r iaith Gymraeg yn gymdeithasol (BBC,2023). Dywed Alun Roberts (2019) i raddau helaeth mae’r taflwybr i’r filiwn o siaradwyr yn seiliedig ar gynyddu’r nifer o unigolion sy’n gadael yr ysgol yn meddu ar y sgiliau a’r hyder i ddefnyddio’r iaith yn eu bywydau, mae hyn yn cyd-fynd efo blaenoriaeth Ysgol B gan bwyslais y flaenoriaeth yw cael y dysgwyr i ddewis siarad Cymraeg (Ysgol B,2023).
	Awgryma Llywodraeth Cymru (2022) mae siaradwyr Cymraeg ddwywaith yn fwy tebygol o siarad Cymraeg bob dydd os oedd o leiaf un rhiant rhugl yn y Gymraeg ganddynt, o gymharu â’r siaradwyr Cymraeg hynny nad oedd ganddynt riant rhugl (Llywodraeth Cymru,2022). Gyda 88% o ddysgwyr Ysgol B yn dod o gartrefi di-gymraeg mae hyn yn dangos eu bod yn llai tebygol o ddefnyddio’r iaith Gymraeg bob dydd (Ysgol B,2023). Dywed Estyn (2023), dangosir hyn ei fod yn hynod o bwysig i’r iaith Gymraeg fod yn ffocws ysgol gyfan ar y weledigaeth o greu siaradwyr Cymraeg sydd yn ymfalchïo yn eu cynefin ac yn eu defnydd o’r iaith yn y dosbarth ac yn gymdeithasol. Mae’r staff cyfan yn ymwybodol o’u cyfrifoldebau o safbwynt gwireddu’r weledigaeth ac arwain y disgyblion ar eu taith iaith. Manteisir ar bob cyfle i ddathlu Cymreictod a chymhwysir system o wobrwyo ar draws yr ysgol sydd yn cydnabod ymdrechion disgyblion i ddatblygu eu medrau iaith yn y Gymraeg (Estyn,2023).

Datblygu pwynt gweithredu 
	Yn rhan o CDY Ysgol B mae pum blaenoriaeth sydd yn eu lle er mwyn sicrhau’r profiadau a chefnogaeth gorau i’w ddisgyblion a hefyd i’r holl staff (Ysgol B, 2023). Rhoddodd Ysgol B blaenoriaethau o fewn gweledigaeth Ysgol B. Nodir Llywodraeth Cymru (2014) bod cysylltu’r blaenoriaethau a’r weledigaeth yn holl bwysig er mwyn ysgogi’r ysgol i gyrraedd eu targedau, trwy baratoi technegau cadarnhaol a phwrpasol. Penderfynodd Ysgol B ffocysu ar yr iaith Gymraeg o fewn un flaenoriaeth dangosodd arsylwadau athrawon medrau llafar Cymraeg y dysgwyr yn is na’r disgwyl, gan gynnwys diffyg geirfa, yn dilyn cyfnodau clo (Ysgol B,2023). Penderfynodd ysgol B cynllunio’n strategol trwy gynllunio’r flaenoriaeth gan adnabod lle mae’r ysgol nawr, lle mae’r ysgol eisiau bod a sut maen nhw yn mynd i gyrraedd yno, mae’r flaenoriaeth hefyd yn cyd-fynd efo cynllunio strategol Llywodraeth Cymru, Cymraeg 2050 (Llywodraeth Cymru, 2014). Dywed Dr Siân Lloyd Williams, mae ymchwil blaenorol wedi dangos bod diffyg cysylltiad â’r Gymraeg yn ystod y pandemig yn arbennig o broblematig i ddisgyblion oedd yn mynychu ysgolion cyfrwng Cymraeg, ond yn byw mewn cartref lle’r oedd yr iaith gynradd yn iaith heblaw’r Gymraeg (Ymchwil Iechyd a gofal Cymru,2023).
	Wrth sefydlu targedau digonol o fewn y CDY, yn ôl cylch llunio cynllun datblygu ysgol Llywodraeth Cymru (2017) mae yna pedair gam i weithredu er mwyn codi safonau a gwella deilliannau dysgwyr sef hunanwerthuso, cynllunio strategol, gwneud gwelliant/ gweithredu ac adolygu effaith. Proses Ysgol B oedd yn gyntaf byddant yn hunanwerthuso fel tîm megis cynnal cyfarfodydd efo staff yr ysgol a hefyd dosbarthu holiaduron i staff, rieni a’r dysgwyr (o flwyddyn 2 i fyny) er mwyn derbyn golwg ehangach ar ardaloedd sydd angen gwelliant a chryfderau’r ysgol, dyna le mae Ysgol B yn casglu pa safbwyntiau datblygu sydd angen. Yn flynyddol mae Ysgol B yn defnyddio hunanwerthuso fel offeryn allweddol i asesu ei pherfformiad. Mae hunanwerthuso ysgol yn broses mae aelodau staff mewn ysgol yn ei defnyddio myfyrio ar eu harfer a nodi meysydd gweithredu i ysgogi gwelliant ynddynt feysydd dysgu disgyblion a phroffesiynol (Chapman a Sammons, 2013, t.2). Mae'n fecanwaith atebolrwydd a gwerthuso a arweinir gan yr ysgol a chynnal ar gyfer yr ysgol. Dadlau Creemers a Kyriakides (2012, t 412) taw ystyr sefydliad llwyddiannus yw’r gwaith ymchwil am y gwelliant, ac mae hunanwerthuso effeithiol yw’r allwedd iddo.
	Gan fod Ysgol B yn cyd-weithio efo’r gymuned ehangach i hunanwerthuso wrth ochor staff yr ysgol, trafododd Llywodraeth Cymru (2015) pwysigrwydd gynnwys rhandaliad, er mwyn i’r broses o lunio cynllun datblygu ysgol fod yn fwyaf effeithiol, dylai gynnwys holl bartneriaid a rhandaliad yr ysgol; mae hyn yn hanfodol i sicrhau bod gan bawb ymrwymiad i agenda gwella’r ysgol. Wrth hunanwerthuso fel tîm, gallant gasglu effeithiolrwydd a chanlyniadau eu hymarfer, a chreu darlun o’r hyn sydd angen i wella, gan ystyried fel mae’n cysylltu efo’r pedwar diben. (Estyn,2020). Fodd bynnag o ganlyniad o wneud wethusiadau rhagfarnllyd gall heriau arddangos, mae hyn i oblygiadau o ran dilysrwydd hunanwerthusiadau ysgolion. Y rheswm pennaf am hyn yw gall ysgolion, sy’n bodoli o fewn amgylchedd cystadleuol, lle mae llawer yn fantol, ddewis cyflwyno canlyniadau cadarnhaol a ‘marchnadadwy’ yn unig, yn hytrach na chynnal hunanwerthusiad mwy cytbwys a thrylwyr ar gyfer gwella (Chapman a Sammons,2013). Gall ymatebion strategol o’r fath arwain at newid tymor byr, ond ni fyddent yn datblygu gwelliant hirdymor a chyfannol i bob myfyrwyr (Llywodraeth Cymru, 2022). Dywed pennaeth Ysgol B (2024) eu bod yn rhedeg Ysgol B a CDY yr ysgol yn hynod o onest, os mae angen gwelliant does dim angen cuddio mae angen eu bod yn y CDY er mwyn datblygu’r agwedd. Dadlau Nelson et al (2015) drwy alluogi ysgolion eu hunain i gymryd rhan y neu brosesau atebolrwydd eu hunain, gellir meithrin gwelliant ysgolion mwy organig ac ymwybyddiaeth o’r angen i wella meysydd ymarfer. Yn ogystal, gall hunanwerthuso effeithiol mewn ysgolion gael effaith gadarnhaol ar ganlyniadau ysgol, staff a chymunedol (Mutch,2013).
	Dywed pennaeth Ysgol B (2024) eu bod yn adolygu effaith y CDY yn aml, gan fod y CDY yn cael eu hystyried fel dogfen fyw sy’n cael eu monitro’n rheolaidd yn ystod y cylch datblygu (Llywodraeth Cymru,2015). Fel dywed Cambridge assessment (2019) mae mesur effaith yn llwybr anodd, mae ysgolion yn gymhleth, mae hyn yn dangos nad ydy mesur effaith unwaith yn ddigon mae angen i fesur effaith bod yn broses parhaus.
Yn Ysgol B, mae ganddynt aelodau hyfforddedig o staff sydd yn arwain
pob blaenoriaeth sydd yn y CDY,  ar gyfer y flaenoriaeth iaith Gymraeg y dirprwy yw arweinydd y flaenoraieth, er mwyn gwneud yn siŵr fod rhewyn gwybodus a phrofiadol i arwain y flaenoriaeth.  

Adfyfyrio a gwerthuso 
	Rhoddodd Ysgol B llawer o bethau ar waith i hybu a chynyddu defnydd o’r iaith Gymraeg yn y CDY (Ysgol B,2023). Wnaeth rhain yn amrywio o holi’r dysgwyr a’u cynnwys wrth ddatblygu syniadau ar sut i wella’r defnydd o’r Gymraeg ac ennyn angerdd am yr iaith, sicrhau mwy o gyfleoedd i fwynhau’r Gymraeg megis sioeau, ymweliadau a chwaraeon, defnyddio cynllun drilio disglair a chasglu caneuon a rapiau eraill ar gyfer ymarfer a gwella sgiliau (Ysgol B,2023). Fel dywed erthygl 12, yn gonfensiwn y cenhedloedd Unedig ar hawliau’r plentyn ‘Mae gen i hawl i gael fy marn wedi’i chlywed a 'i cymred o ddifri (Plant yng Nghymru,2012), mae llais y dysgwyr yn holl bwysig ar gyfer eu haddysg a dylent fod yn rhan o gynllunio ar gyfer eu haddysg.  Yn y cynradd ceir ffocws ar greu amgylchedd ddysgu sydd yn symbylol a hudolus ac sydd yn gyfoethog o ran iaith. Y bwriad yw ysbrydoli ac ennyn diddordeb disgyblion yn yr iaith. Defnyddir storïau, caneuon a hwiangerddi mewn modd bwriadus a chyson (Estyn, 2023). Fel dywed Arolygiaeth Gofal Cymru (2016), nid faint o eiriau Cymraeg rydych chi’n eu gwybod sy’n bwysig ond eich bod yn eu defnyddio, awgryma hyn eu bod yn bwysig defnyddio’r iaith Gymraeg yn unrhyw ffordd a gallent a trwy wneud pethau fel drilio disglair rydym yn cynyddu'r nifer o eiriau maent yn gwybod.
	Erbyn mis Ionawr, roedd y niferoedd o ddisgyblion a oedd yn siarad Cymraeg wedi cynyddu o ganlyniad i’r strategaethau oedd ati i hybu defnydd o’r iaith Gymraeg. O ganlyniad i hyn roedd y dysgwyr yn dewis siarad Cymraeg lawer yn fwy trwy gydol y diwrnod ysgol. Trwy werthuso ar y strategaethau yn aml, gallwn fod yn feirniadol ar gyfer y dyfodol, fel dywed Harvard business school (2022), mae mesur effaith yn galluogi staff i bennu canlyniadau'r gorffennol a gwneud gwell penderfyniadau ynghylch rhai yn y dyfodol.  
	Yn ystod ymchwilio ar gyfer yr aseiniad yma, wnes i ddarganfod strategaeth a gall Ysgol B defnyddio codi defnydd yr iaith Gymraeg. Yn adroddiad Estyn (2020) roedd yna un ysgol wedi sefydlu ‘Criw Cymraeg’ er mwyn codi proffil a safon y Gymraeg. Llenwodd dysgwyr chwe blwydd oed ac i fyny holiadur er mwyn i’r ‘Criw Cymraeg’ archwilio safbwyntiau ac arfer bresennol, yn defnyddio’r canlyniadau bu’r ‘Criw Cymraeg’ yn cydweithio i ddyfeisio eu cynllun gweithredu eu hunain. Fe wnaethant ddylunio eu bwrdd eu hunain i arddangos cynnydd, gan sicrhau bod cymuned yr ysgol gyfan yn cael ei hysbysu. Cyflwynodd y ‘Criw Cymraeg’ fentrau newydd fel y bwrdd ‘Sgriblo Sydyn’, y Dyddiadur Cymraeg, a’r gweithdai gwaith cartref ac iaith ar gyfer rhieni. Roedd hyn yn dechneg lle'r oedd cyfrifoldeb ar y dysgwyr i godi lefelau’r Gymraeg a hefyd annog yr iaith trwy siarad yr iaith Gymraeg.

Diweddglo
	I gloi, mae yna amrywiaeth o gamau mae rhaid i ysgolion cymryd er mwyn sicrhau CDY buddigol. Fel nodir Llywodraeth Cymru (2014), Yr allwedd i wella ysgolion yw llunio CDY effeithiol, cynllun fydd yn cael ei osod yn gyd-destun gweledigaeth hirdymor yr ysgol. Dysgais fod gan bob un o’r rhandaliad rôl bwysig i chwarae hyd yn oed y ddarpar athrawon trwy gyd-weithio ar y blaenoriaethau er enghraifft datblygiadau’r ysgol gan sicrhau ein bod yn datblygu’r angerdd o Gymreictod. O ran y flaenoriaeth benodol rwyf wedi bod yn ffocysu arno o fewn y CDY, rwyf wedi dysgu fod dysgwyr yn gallu siarad Cymraeg ond mae llawer o’r dysgwyr wedi mynd ar goll efo’r iaith, trwy weithio fel tîm i weithio ar flaenoriaeth erbyn heddiw mae’r defnydd o Gymraeg wedi cynyddu. Fel dywed Carwyn Jones cyn prif weinidog Cymru (2014) Mae’r iaith Gymraeg wrth galon ein hunaniaeth Gymreig fodern.  
	Nodir yn safonau proffesiynol (Llywodraeth Cymru, 2019) Mae’r athro’n datblygu cydberthnasau o safonau uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol. Felly trwy weithio i greu gweithredu’r CDY byddaf yn sicr yn mynd yn hell i gyflawni fy rôl fel athrawes. 

